钦定古今图书集成/明伦汇编/氏族典/第501卷 > 《苏州府志》 > 陆徽
## 钦定古今图书集成/明伦汇编/氏族典/第501卷 > 《苏州府志》 > 陆徽

按《宋书陆徽传》，“徽字休猷，吴郡吴人也。郡辟命主簿，
除尚书都官郎，出补建康令。清平无私，为太祖所善，
迁司徒左西掾。元嘉十四年，为始兴太守。明年，仍除
使持节交广二州诸军事，绥远将军、广州刺史，为士
民所爱。二十一年，征以为南平王铄冠军司马。二十
三年，为益州刺史。隐恤有方，威惠兼著，寇盗静息，民”
物殷阜，蜀土安说，至今称之。二十九年，卒，时年六十
二。身亡之日，家无馀财。谥曰“简子。”子叡，正员外郎。弟
展臧质，车骑长史、寻阳太守，质败，从诛。